rlitschk/wikidir huggingface dataset:
Aha, ok Hor-aha, is de eerste König ut dat 1. Königshuus in dat Ole Ägypten. Regeert hett he um 3000 v. Chr. rüm. He folg up Narmer. Hen un wenn warrt de Saak so ankeken, as wenn sik dat bi em um Menes hanneln dö, so, as dat later in Ägypten upschreven wurrn is. Man Menes is en Gestalt ut de Mythologie. Em hett dat in de Geschicht vun Ägypten nich würklich geven. Vun Aha sünd en Reeg vun Saken bekannt, vunwegen dat se up lüttje Tafels upschreven wurrn sünd. So schall he Nubien „slahn“ hebben un de Borg Har-pecher-ihu grünnt hebben. Ok is to sehn, datt dat dormols Butenhannel, Stüern un den Anfang vun en Verwaltung geven hett. Dat sütt so ut, as wenn he, as de düütschen Königen ut dat Middelöller, dwars dör dat Land reist weer un vun Palz to Palz trocken is. Siene Fro weer Neithotep (Hetepui-Neith). Man he hett ok noch en Bifro harrt. Mit de hett he sien Nafolger Djer tüügt. Annere Söhns vun em weern Rechit, Het un Saiset. Denn keem dor noch en Kind mit Naam Imaib to. Twee grote Graffhüser in Ombos/Nequade un Saqqara hefft wat mit Aha to kriegen. Thomas
Spaceballs is en US-amerikaansche Filmparodie vun Mel Brooks ut dat Johr 1987. In den Film warrt vör allen die Filmen ut de Star-Wars-Reeg op de Schipp nahmen as ok jemehr Merchandising. Den Planet Spaceballs draut de Luft uttogahn, so dat Präsident Skroob sik af un to mol’n Doos „Perri-Air“ apenmaken mutt. He beslutt, de Prinzessin Vespa vun’n Planeten Druidia to roven, üm dat he ehrn Vadder, König Roland, dorto dwingen kann, em de Kombinatschoon vun dat Kraftfeld to geven, dat de Atmosphäär vun den Planeten schuult. Vespa schall de Slaapmütz Prinz Valium heiraten, de de letzte Prinz in de Galaxie is, man bevör dat dorto kummt, neiht se mit ehr Zofe, de Robotersche Dot Matrix, ut. Dat duert nich lang, bit se vun Lord Helmchen mit sien Ruumschipp Spaceball I angrepen warrt. Se kann aver ehrn Vadder üm Help anropen. König Roland fraagt dorophen Lone Starr, dat he em helpen schall. För de grote Summ vun een Million Spacedollar, de he den Halunken Pizza the Hutt schulden deit, seggt he to un flüggt mit sien Partner Barf in sien Weltruum-Mobil achter de Prinzess’sche ran un kann er för Lord Helmchen redden. Man op de Flucht geiht jem de Driefstoff ut
Swienegripp betekent Swienegripp 2009, en Gripp bi Minschen, de utlööst warrt dör den Influenza-A-Virus H1N1. Se is 2009 upspöört wurrn un hett en Pandemie utlööst, Swienegripp 1976, en Gripp, de 1976 vun datsülvige Virus utlööst wurrn is, man bloß in de USA, Swieneinfluenza, en Gripp, de Swiene befallen deit. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Parlbarg betekent Parlbarg, Stadt in’n Landkreis Prignitz, Brannenborg, Parlbarg, Oort in de Stadt Stood in’n Landkreis Stood, Neddersassen. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Christoph Budde (* 11. Februar 1963 in Erkelenz; † 30. November 2009 in Mönchengladbach) weer en düütsch Footballspeler. Budde fung sien Karriere bi de Vereen SC 09 Erkelenz an un steeg mit dissen Vereen vun de Kreisklass bit in de Landsliga up. Dornah is he to Borussia Mönchengladbach wesselt un hett van 1985 bit 1990 insgesamt 42 Bundsligaspelen makt, in de he veer Doren schaaten hett. Ok in’ UEFA-Pokal keem he to’n Insatz. Nah sien Wessel to Preußen Krefeld kehr he nah en paar anner Statschonen weer nah sien Heimatvereen torüch. Af 1993 speel he ok in de Traditschoonself vun Mönchengladbach un weer siet 2002 ok Baas vun disse Mannschap. Enn’ 2009 wurr he mit en akut Infektion mit de H1N1-Virus in’t Krankenhuus inleefert un is in de Nach to’n 1. Dezember 2009 an en Lungenentzündung storven. Budde up weltfußball.de rp-online.de: Trauer um Christoph Budde
Ünner Foxterrier führt de FCI twee anerkannt britsch Hunnenrassen ut Düütschland ( FCI-Gruppe 3 Sektion 1, Standard Nr. 12 un 169). De Foxterrier is wohrschienlich in dat 19. Johrhunnert entstahn, de bedeeligt Utgangsrasse sünd in de Literatur umstreeden. De Kennel Club registreert den Fox Terrier (so de engelsch Beteknung) siet 1876. Hüüd ünnerscheed man bi de Kennel Club as ok bi de FCI de Foxterrier in twee Rassen: Glatthoor-Foxterrier un Drahthoor-Foxterrier. Hunnen, de as Vörlöper vun de Rassen ansehn werd, keemen mit de Anfänge vun de Vossjagd in England up un wurrn as Loophund in de Meuten as ok för de Baujagd insett. Se wurrn in dat 14. un 15. Johrhunnert up Jagdbiller dorstellt. De Foxterrier wurr eerstmals 1862 in Birmingham utstellt. Sien Tuchtstandard wurr 1876 fastsett. In de 1880er Johren vun dat 19. Johrhunnert wurr he in Düütschland inführt un vun de Prinz Albrecht zu Solms-Braunfels wieder tücht. De Oosprung vun de Drahthoor-Foxterriers un vun de Glatthoor-Foxterriers is de glieke, aber de drahthoorig Rass is wohrschienlich ut en Krüüzung tüschen Glatthoorfox un den drahthoorigen engelschen Terrier torüchtoführen, de Glatthoorfox is also de öllere Rass. 1913 nah den Grünnen vun de Wire Fox Terrier Association un de Legaliseeren vun dat
Arlette Zola (* 29. April 1949 in Freiburg in’t Üechtland), Arlette Jaquet mit börgerlichen Naam, is en Swiezer Singersche. Ehr Pseudonym kummt vun den Naam vun ehrn Steefvadder René Quazzola. Opwassen is Zola in’t Swiezer Freiburg oder Fribourg. Se hett in dat Restaurant De la Grand-Fontaine vun ehr Mudder mit ehr Singen de Gäst ünnerhollen un speel dorto ok Gitarr. Ehr Steefvadder hett ehr eerste Schallplatt betahlt un sorgt för de Kuntakten to’t Musikgewarf. Op disse Wies keem se to en Plattenverdrag bi de Pariser Marke Disc AZ. Mit ehr Single Elles sont coquines, de Enn 1966 rutkeem, harr se Spood. In’t frankophonen Ruum harr se wieter ok spood mit de Titel Deux garçons pour une fille, Le marin et la sirène un Je n’aime que vous, de se 1967 maakt hett. Leder vun ehr sünd ok in Düütschland op’n Markt kamen, man grote Hits sünd dor nich bi rutkamen. Vun 1070 an hett se sik ut dat Musikgewarf torüchtogen. 1972 hett se heiraat un föhr dorna mit ehrn Mann eenige Johren lang en Buernhoff in’n Kanton Freiburg. Mit Help un Ünnerstütten vun den Musiker Alain Morisod ut Genf is Zola denn aver in’t Gewarf torüchkamen un hett 1982 för
John Cromwell Mather (* 27. August 1946 in Roanoke, Virginia) is en US-amerikaansch Astrophysiker. Mather wuss up dicht bi de Rutgers University in dat ländlich New Jersey, studeer an de Swarthmore College un dornah an de University of California, Berkeley. He hett sien ganz Leven lang bi de NASA arbeidt. Toletzt forsch he an dat Goddard Space Flight Center vun de NASA. För sien Bidrag to dat Ünnersöken vun de kosmisch Achtergrundstrahlung wurr he er 2006 tosommen mit George Fitzgerald Smoot för hör Bestätigung, dat dat Spektrum vun de Achtergrundstrahlung dem Plancksches Strahlungsgesetz vun en swaart Körper gehorcht, un dat Opdecken vun de Anisotropie vun de kosmisch Mikrowellenachtergrund (for their discovery of the blackbody form and anisotropy of the cosmic microwave background radiation) mit den Nobelpries för Physik uttekent. Dat Meeten vun de kosmisch Achtergrundstrahlung wurr vun Smoot un Mather middels den COBE-Satelliten dörführt. 1993 Dannie-Heineman-Pries för Astrophysik 2006 Gruber-Pries för Kosmologie 2006 Nobelpries för Physik Mather up Commons John C. Mathers Levensloop vun dat Goddard Space Flight Center vun de NASA Autobiographie up de Siet vun de Nobelpries (engelsch) „2 Americans Win Nobel in Physics“, New York Times, 4. Oktober 2006
As Dramaturgie (vun’t gr. dramaturgein „en Drama verfaten“) warrt verschedene Saken ut dat Rebeet vun de dorstellen Kunst betekent. Betogen op Theaterstücken is dormit dat Prinzip vun siene Kompositschoon meent, dat vun Epoch to Epoch wesselt. Allgemeen – in de Rebeden vun Literatur, Theater, Filmkunst un Feernsehn, mitünner ok in de Musik – op de Ümsetten vun Geschichten betogen, is dormit dat Gestalten vun en Spannungsbagen meent. Butendem is dat ok de Beteken vun dat Arbeitsfeld vun den Dramaturgen bi’n Film oder an’t Theater. Dat Rebeet Dramaturgie ümfaat in’n hüütigen Theaterbedrief mehere Opgaven, de je na Theater ünnerscheedlich veel Gewicht hebbt. Wichtige Saken sünd dorbi to’n Bispeel dat Lesen un de Utwahl vun Theaterstücken, de för den Speelplaan egent sünd. Dorto höört ok dat Föddern vun Schrievers un de Tosamenarbeit mit Komponisten, dat Söken na Speelbasen, de dat Stück ümsett, vun Bühnenbillners usw. Dramentexten mööt bearbeit un deelwies ok översett warrn. Dorbi warrt fastleggt, wat kört warrn mutt. In’t Musiktheater warrt ok Opern oder Libretti inricht. För de Schauspelers un de Kru üm den Speelbaas mutt dat Achtergrundweten vörbereit un Material tosamenstellt warrn. Dorto hört ok dat Afwohren vun de Provenarbeit. För de Tokiekers un de Sellschop övernimmt de Dramaturg
Zalman Shazar (hebrääisch זלמן שז"ר, boren as Schneiur Salman Rubaschow; * 6. Oktober 1889 in Mir, dicht bi Minsk, hüüd Wittrussland; † 5. Oktober 1974 in Jerusalem) weer en israeelsch Politiker un de darte Präsident vun Israel. Sien Initialen SchSR hebbt later henn sien hebräisch Naam bildt. Shazar is in en vun den Chassidismus präägt Familie upwussen. Vun de Chassidismus hett he sück aber afwendt. All mit 18 Johr keem he för twee Maand in en russisch Gefängnis, wiel he för de zionistische Organisatschoon Poalei Zion tätig weer. He studeer jöödsche Historie in Sankt Petersburg, Straßburg un an de Swiez un af 1912 in Berlin, sien Interesse gull vör allen de Historie vun de Jööden in Oosteuropa, aber ok de Bibelkritik. Nebenbi schreev he ok för jiddisch Zeitungen in Russland, den USA un för de Jüdische Rundschau. 1924 is Shazar nah Palästina utwannert. He weer en vun de Mitbegründer vun de Mapai un arbeit as Redakteur för dat Histadrut-Blatt Dawar (1944 Chefredakteur). He weer wiederhenn ok as Autor vun Gedichten, Essays, autobiographischen Romanen, Biographien un wetenschaplich Texten tätig. Sien wetenschaplich Hööftwark weer en Geschichte der Bibelkritik tosommen mit M. Soloweitschik. Shazar wurr 1949 Liddmaat vun de eerste Knesset (bit 1963)
De Piratenpartei Deutschland (PIRATEN) is en düütsche politsche Partei, de an’n 10. September 2006 in Berlin grünnt worrn is. Se versteiht sik in Anlehnen an de sweedische Piratpartiet as en Partei vun de Informatschoonssellschop. De Naamsdeel „Piraten“ is en Anspelen op de Publicitykampagne vun de Musik- un Filmindustrieverbännen, dat Verstöten gegen dat Oorheverrecht as Roovkopien (in’t Engelsche piracy) to nömen. Dat heet aver nich, dat de Partei dat Verbreden vun nich rechtmatige Kopien ünnerstüten deit, man dat se sik dorför insett, de Recht op private Kopie bitobehollen un to verbetern. Se richt sik wieter ok dorgegen, dat de Brukers vun Tuuschbörsen tohoop kriminaliseert warrt. De Partei hett sik as offiziellen Kortnamen „PIRATEN“ utsöcht. De Afkörten PPD warrt ok mitünner bruukt, is aver nich offiziell. De Piratenpartei lett sik as so nöömte „Een-Tehmen-Partei“ inorden. Dat Grundsatzprogramm seggt, dat ut de Sicht vun de Partei Düütschland in’n Rahmen vun de Digitale Revolutschoon in all Rebeden vun’t Leven jümmer mehr de Gefohr för de Wöörd un de Freeheit vun’n Minschen dör en ümspannen Vernetten vun de Alldags-Saken, vun en duersome vun Rekner ünnerstütt Informatschoonsverarbeiten un en Entwickeln hen to en Bruken vun Informatschoon in’t Nett besteiht. Dat geiht in en Snelligkeit för sik,
Sebastian Mielitz (* 18. Juli 1989 in Zehdenick) is en düütsch Footballspeler. De Doorhöder fung sien Footballkarriere bi Eintracht Oranienburg an un keem över den MSV Neuruppin un Energie Cottbus 2005 in de B-Jöögd vun Werder Bremen. In de B-Jöögd hett he sück gau dörsett un speel 2006/2007 sien eerst Saison mit de A-Jöögd. An’ 10. November 2007 speel he dat eerste Mal för de tweete Mannschap vun un hett in de Rückrunn den verletzten Stammdoorhöder Nico-Stéphàno Pellatz vertreden. In’ August 2008 hett he sien Verdrag bi 2010 verlängert. Sien Profidebüt in de 3. Liga geev he an’ 16. August 2008 tegen den SSV Jahn Regensburg. An’ 3. Dezember 2009 keem he in dat Heimspeel vun de Bremer tegen Nacional Funchal in de Europa League to sien eersten internationalen Profi-Insatz. Dree Dag later, an’ 6. Dezember hett he sien eerst Bundsligaspeel tegen den 1. FC Köln makt, dat 0:0 utgung. In dat Johr 2008 hett he ok sien eerst U-20-Länderspeel för Düütschland makt. 2x düütsch Schoolmeester mit Cottbus un Bremen Mielitz up Commons Werder.de - Spelerprofil Sebastian Mielitz in de Datenbank vun Fussballdaten.de Mannschop vun Werder Bremen in de Saison 2009/10 Aymen Abdennour | Niklas Andersen | Kevin Artmann |
Kampenhout is en belgisch Gemeend in de Region Flannern mit 11.090 Inwahner up en Rebeet vun 33,49 km². Se besteiht ut de Oortsdeelen Kampenhout, Berg, Buken un Nederokkerzeel. Mechelen liggt 10 Kilometer (km) noordwestlich, Löwen 12 km süüdööstlich un Brüssel etwa 17 km süüdwestlich. De nächst Autobahnaffohrten befinnen sück in’Westen bi Werde an de A 1/E 19, in’ Süüden bi Bertem an de A 3/E 40 un in’ Oosten an de A 2 bi Wilsele. In Haacht, Kortenberg, Vilvoorde un Mechelen gifft dat de nächste Regionalbahnhööf. De nächste Flooghaven is Brüssel National. Kampenhout up Commons Offizielle Homepage vun de Gemeend (nedderlannsch)
Swienegripp 2009 is de Naam vun en Gripp, de vun en Virus tostanne bröcht warrt, de in dat Johr 2009 to’n eersten mol upspöört wurrn is. Dor hannelt sik dat üm den Influenzavirus-Unnertyp Influenza-A-Virus H1N1 bi. Mit düssen Virus hefft sik unbannig veel Lüde över de ganze Eer hen ansteken. Düsse Gripp hett ok den Naam „Nee Gripp“ afkregen. De Virus-Unnertyp is Midden April 2009 bi twee Kranken funnen wurrn, de an’t Enne vun’n März in de USA krank wurrn weern un de sunst nix mit’nanner to kriegen harrt hefft. As denn wieter söcht wurrn is, is rutkamen, datt en ganzen Bulten vun so’n Süken in Mexiko to finnen weern un datt de Viren över de Grenzen vun dat Land hen rutsleept wurrn weern. An’t Enn vun ’n April hett de Organisatschoon vun de Weltgesundheit (WHO) vör en Pandämie wohrschaut un seggt, nu weer de Süke dor bi, sik över de ganze Welt hen ut to breden. Anfang Juni 2009 is wohrschaut wurrn, dat weer nu hööchste Gefohr. Al in de Midden vun’n Mai hett de WHO denn avers kunnig maakt, de Sake mit de Gefohr möss noch mol överdacht weern, vunwegen dat de H1N1-Virus man doch nich so’n Quaat
Blanche Bingley Hillyard (* 3. November 1863 in Greenford, Grootbritannien; † 6. August 1946 in London) weer en engelsch Tennisspelerin. Se weer mit den Olympiasieger in’t Herren-Düppel van 1908 George Hillyard verheiraadt. Se wunn van 1884 an sössmal dat Daameneenzel in Wimbledon un stunn todem söbenmal in’t Finale. Fiev vun hör Niederlagen betruck se tegen Charlotte Dod, de woll weltbest Tennisspelerin to de Tiet. 1897 un 1900 wunn se ok de internatischonale düütsch Tennismeesterschapen (German Open). Dat letzte Mal is Blanche Bingley 1912 in Wimbledon antreden. 2013 wurr Bingley in de International Tennis Hall of Fame upnommen.
Alicia Molik (* 27. Januar 1981 in Adelaide) is en ehmalge austraalsch Tennisspelerin vun poolsch Afstammen. Se wunn hör eerst Grand-Slam-Finale in’ Düppel 2005 bi de Australian Open tosommen mit Swetlana Kusnezowa. In’ Juni 2007 wunn se todem den Düppel-Titel bi de French Open tosommen mit de Italienerin Mara Santangelo. Bi de Olympisch Sömmerspelen 2004 in Athen wunn se in de Daameneenzelkonkurrenz de Bronzemedaille, nah en Sieg gegen de Russin Anastassija Myskina. Ok 200 und 2008 hett se an Olympisch Spelen deelnommen, dorbi aber kien Medaille wunnen. In’ September 2008 geev Molik hör vörlööpig Karriereenn’ bekannt. En Johr later is se aber mit en Sieg wedder up de Tour torüchkehrt. 2011 hett se hör Loopbahn aber endgültig afslooten. Molik up Commons WTA-Profil (engelsch) ITF-Profil (engelsch) Fed-Cup-Statistik (engelsch)
Carl Samuel Leberecht Hermann (* 20. Januar 1765 in Königerode, Harz; † 1. September 1846 in Schönebeck an der Elbe) weer en düütsch Aptheker un Chemiefabrikant. Hermann övernehm nah sien pharmazeutisch Utbildung in Halberstadt 1792 de Apthek in Groß Salze bi Madeborg. Bi Ünnersöken vun den Affall vun de königlich Saline in Schönebeck hett he rutfunnen, dat disse Affälle as Utgangsmaterial för cheemsch Produkte deenen kunnen. Af 1794 wunn Hermann ut disse Affälle mit sien Firma Hermania Kalium- un Magnesiumsolten as ok Soltsüer. He führ as eerst in Düütschland dat Leblanc-Verfahren to de Herstellung vun Soda in. Hermann hett 1817 unafhängig un meest to glieker Tiet mit den düütschen Chemiker Friedrich Stromeyer (1776-1835) dat Element Cadmium (Cd) opdeckt. Disse Opdecken hett he aber in’ Gegensatz to Strohmeyer nich in dat Zinkcarbonat, sonnern bi de Analyse vun Zinkoxid makt. Über das schlesische Zinkoxyd, und über ein darin gefundenes sehr wahrscheinlich noch unbekanntes Metall, in: Gilberts Annalen der Physik 59, 1818, S. 95f.; 66, 1820, S. 285–289. De 2004 ut de beid ehmalgen Schönebecker Gymnasien "Dr.-Tolberg" un "Im Malzmühlenfeld" entstahn nee Schoolkomplex, wurr Hermann to Ehren up de Naam "Dr.-Carl-Hermann-Gymnasium" döfft. Biographien-Sammlung Institut für Germanistik - Fakultät für Geistes- Sozial- und Erziehungswissenschaften
Herta Müller (* 17. August 1953 in Nitzkydorf, Rumänien) is en düütsch Schrieverin. Se kreeg 2009 den Nobelpries för Literatur. Herta Müller, de ehre Familie to de düütsch Minnerheit in Rumänien hörr, wurr as Banater Schwäbin in Banat boren. Hör Grootvader weer en wohlhaben Buer un Koopmann, wurr aber vun dat kommunistisch Regime enteignet. Hör Moder hett johrenlang Zwangsarbeit in de UdSSR maken musst. Hör Vader weer ehmalg Liddmaat vun de Waffen-SS un nahderhenn LKW-Fohrer. Nah hör Abitur studeer se an de Universität des Westens Timişoara Germanistik un Rumänistik. Af 1976 hett se as Översetterin in en Maschinenfabrik arbeidt, is aber 1979 entlaten wurrn, wiel se nich mit de rumäänisch Securitate tosommenarbeiten wull. Se hett denn as Schoolmeester arbeit un privaat Ünnerricht geven. To de Tiet is se denn ok anfangen to schrieven. Se wurr denn immer mehr vun dat Regime verfolgt un is 1987 mit hör dormalig Mann Richard Wagner nah Düütschland utwannert. Se leevt mit hör tweet Mann, Harry Merkle, in Berlin-Friedenau. Warken vun Herta Müller sünd in 24 Spraken verapenlicht wurrn. Niederungen. Prosa. Bukarest 1982 zensierte Fassung; Berlin 1984 u. ö. vollständige Fassung (Neuere Ausgabe: ISBN 3-88022-729-2) Drückender Tango. Erzählungen. Bukarest 1984, Reinbek 1988 & 1996 (Neuere
Stefan Kießling (* 25. Januar 1984 in Lichtenfels) is en düütsch Footballspeler. Kießling is en Middelstörmer, de siet 2006 för Bayer 04 Leverkusen speelt, nahdem he dorvör fiev Johr lang bi den 1. FC Nürnbarg speelt hett. In sien Jöögd weer he bi TSV Eintracht Bamberg aktiv. In de Saison 2005/06 gelung hüm bi den 1. FC Nürnberg de Dörbröök un he wurr Stammspeler; Kießling harr in de Saison in 31 Spelen 10 Doren schaten. Darnah is he för ruch weg fiev bit söss Millionen Euro an den Rhien nah Leverkusen wesselt. Intüschen hett he sien Verdrag bit 2012 verlängert. För den 1. FC. Nürnbarg hett he 59 Bundsligaspele maakt (13 Doren) un dorto noch 14 Tweetligaspele mit 2 Doren. För Leverkusen keem het bit to dat Enn vun de Saison 2008/2009 up 97 Bundsligaspele (29 Doren). Sien Debüt in de düütsch Football-Natschonalmannschap geev he an’ 28. März 2007. Bit 2010 keem Kießling up 6 Lännderspelen. Dornah is he nich mehr beropen wurrn. Kießling is verheiraadt un hett en Söhn. Stefan Kießling up Transfermarkt.de Stefan Kießling up Fussballdaten.de Interview mit Stefan Kießling up Fussballjunkies.de Doorschüttenkönig von de düütsche Football-Bundsliga 1964: Seeler | 1965: Brunnenmeier | 1966: Emmerich | 1967: Emmerich
De Steernwacht Riesa is en vun de Stadt Riesa un den Steernfrünnen Riesa bedreeven Steernwacht. Se befind sück in dat ehmalge Schoolgebäude in de Riesaer Oortsdeel Weida. De Steernwacht Riesa wurr in dat Johr 1970 as Schoolsteernwacht erricht. Dat oorsprünglich Instrumentarium vun de Steernwacht weern en 6" Spegelteleskop in de Steernwachtkuppel as ok mehrere Zeiss-Telementoren. 1989/90 wurr de Steernwacht dör en engageerten Bürger för den Verfall bewohrt. 1996 kreeg de Steernwacht en modern 30-cm-Schmidt-Cassegrain-Spiegelteleskop. Siet disse Tiet wurrd de Steernwacht hööftsächlich dör ehrenamtlich Amateurastronomen ut de Region bedreeven, de ok in der Vereen „Sternenfreunde Riesa“ sünd. Websteed vun de Steernwacht Riesa Webseite der Sternenfreunde Riesa
De Arteria cervicalis profunda (deepe Halsslagader) is en Arterie vun’n Hals. Se twiegt ut’n Truncus costocervicalis af un verlöpt twüschen den eersten Rippenhals un den Dweerfoortsatz vun’n sössten Halswarvel in Richt na de Warvelsüül twüschen den Musculus semispinalis capitis un cervicis na’n Kopp to. In Hööch vun’n tweeten Halswarvel swinnt se. Se versorgt somit de achtere Nackenmuskulatur. Hermann Voss, Robert Herrlinger: Taschenbuch der Anatomie, Band II: Eingeweide, Kreislaufsystem. Gustav Fischer Verlag, Stuttgart 1988, 17. Opl., S.376-377. ISBN 3-437-00502-2
Raumpatrouille (op Platt so veel as „Weltruumpatrouille“), faken mit den Tosatz Die phantastischen Abenteuer des Raumschiffs Orion (ok Raumschiff Orion oder Raumpatrouille Orion) is de eerste düütsche Science-Fiction-Feernsehreeg. Dat gifft söven Folgen, de vun’n 17. September 1966 an alle veerteihn Daag jümmer Sünnavend avends na de Tagesschau vun de ARD utstrahlt worrn is. De Feernsehreeg is in swart-witt dreiht worrn un hett siet Johrteihnten al Kultstatus. Bi’t eerste Utstrahlen in de ARD kreeg se Inschaltquoten vun bit to 56 % un is dorüm faken as „Stratenfeger“ betekent worrn. In Düütschland is de Reeg in’t Eerste Programm 1968 un 1975 as ok vun verschedene Regional-Senner vun de ARD, un later ok vun Sat.1 bit 1999 tosamen twintig mol wedderhaalt worrn. Op Sat.1 löpen aver ut rechtliche Grünnen faken blots fief Folgen. Worüm dat in de Reeg geiht, warrt bi jede Folg in’n Vörspann vertellt, de mit dramaatschen Ünnertoon vun Claus Biederstaedt snackt worrn is: „Was heute noch wie ein Märchen klingt, kann morgen Wirklichkeit sein. Hier ist ein Märchen von übermorgen: Es gibt keine Nationalstaaten mehr. Es gibt nur noch die Menschheit und ihre Kolonien im Weltraum. Man siedelt auf fernen Sternen. Der Meeresboden ist als Wohnraum erschlossen. Mit heute noch
Miegstoff (lat. Urea), cheemsch Kohlensüürdiamid, is en orgaansche Verbinnen, de vun vele Deerten as en Endprodukt vun’n Stoffwessel vun Stickstoffverbinnen (t. B. Aminosüren) in’n so nöömten Miegstoffzyklus produzeert un in’n Urin utscheedt warrt. Rein Miegstoff is en witten, kristallinen, ungiftigen un hygieensch unbedenklichen Faststoff, de nich to verwesseln is mit de Miegsüür. Miegstoff gellt as de eerste ut anorgaansche Stoffen synthetisch herstellte orgaansche Verbinnen. Se weer 1773 vun Hilaire Rouelle as Stoff opdeckt un 1828 vun Friedrich Wöhler to’n eersten mol dör Reakschoon vun Kaliumcyanat un Ammoniumsulfat künstlich synthetiseert. Dat pass gor nu gor nich to de dormolige Ansicht, dat orgaansche Stoffen blots vun Leevwesen dör de so nöömte vis vitalis (Levenskraft) herstellt warrn künnen. Nipp un nau hett Wöhler al 1824 dör de Hydrolyys vun Dicyan to Oxalsüür nawiest, dat för de Sythees vun orgaansche Stoffen keen Levenskraft nödig weer. Miegstoff warrt in’n Protein- un Aminosüür-Stoffwessel billt un höört to de Miegplichtigen Stoffen. Bi Söögdeerten, Schildpadden, eenige Fisch un bi utwassen Amphibien is de Miegstoff de wichtigste Form to’n Utscheeden vun den sünners in Proteinen vörkamen Stickstoff. Vagels un die mehrsten Reptilien billt an de Steed vun Miegstoff Miegsüür; Kaulquappen, de meisten Fischorden an de annern Waterdeerten scheedt den
Kiffa (arabisch:كيفة) is de Provinzhööftstadt vun de Region Assaba in’ Süüden vun Mauretanien. Dor leven etwa 30.000 Inwahner. De Wüstenoort (Sahel-Klima) hett ok en Floogplatz (IATA Code KFA) mit en 1600 Meter langen Pist. För Touristen interessant ist de Markt mit Kunsthandwark un de Moschee. Bekannt is de Oort för hör antik Glaskeden.